# Casandra

### De la Wikipedia, enciclopedia liberă

Casandra într-o pictură de Evelyn De Morgan.

În mitologia greacă, Casandra este fiica lui Priam şi a Hecubei, sora geamană a lui Helenos. Zeul Apollo, îndrăgostit de ea, i-a promis să îi ofere darul de a prezice viitorul cu condiţia de a accepta să i se dăruiască. Casandra a acceptat şi a primit lecţiile zeului, dar odată instruită nu şi-a mai ţinut promisiunea. Atunci Apollo a blestemat-o ca nimeni să nu creadă profeţiile ei. Casandra era, în general, o prezicătoare inspirată, ca Pitia şi Sibila. Zeul o lua în posesie, iar ea exprima oracolele în delir. Profeţiile Casandrei sunt menţionate în fiecare din momentele importante ale întâmplărilor de la Troia: la venirea lui Paris (care nu era cunoscut atunci sub adevărata lui identitate), ea a prezis că acel tânăr avea să aducă ruina cetăţii. Mai târziu, când Paris s-a întors cu Elena, ea a prezis că acea răpire va duce la distrugerea Troiei. Ea a fost prima care a ştiut că, după moartea lui Hector şi solia lui Priam se va întoarce cu trupul fiului său. S-a opus din toate puterile, fiin susţinută de prezicătorul Laocoon, ideii de a introduce în cetate calul de lemn lăsat de greci pe plajă, cunoscut sub numele de Calul troian. I se mai atribuie şi alte profeţii, privind soarta troienilor făcuţi prizoniei după cucerirea cetăţii şi destinul viitor al neamului lui Enea. Însă la fiecare din prezicerile ei, nu a fost crezută. În timpul devastării Troiei, ea însăşi s-a refugiat în templul Athenei, dar a fost urmărită de Ajax, fiul lui Oileu. Casandra a îmbrăţişat statuia zeiţei, dar Ajax a smuls-o, zdruncinând statuia din soclu. În faţa acestui sacrilegiu, grecii au vrut să-l ucidă pe Ajax, dar acesta şi-a găsit refungiul în templul pe care tocmai îl insultase.

Acest articol referitor la mitologia greacă este deocamdată un ciot. Puteţi ajuta Wikipedia prin completarea lui!

Adus de la "http://ro.wikipedia.org../../../c/a/s/Casandra.html"

Categorii: Cioturi mitologie greacă | Mitologie greacă

##### Views

- Articol
- Discuţie
- Versiunea curentă

##### Caută

##### În alte limbi

- Български
- Català
- Dansk
- Deutsch
- English
- Esperanto
- Español
- Français
- עברית
- Hrvatski
- Magyar
- Italiano
- 日本語
- Lietuvių
- Nederlands
- Polski
- Português
- Русский
- Simple English
- Српски / Srpski
- Svenska
- Türkçe
- 中文